**TIRGUS IZPĒTES NOTEIKUMI**

*Mācību organizēšanas un vadīšanas pakalpojums*

Rīgā, 2022. gada 13. jūlijā.

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Kurzemes plānošanas reģiona, projekta vadītājaSandra Miķelsone-Slavae-pasts: sandra.mikelsone@kurzemesregions.lvMob. tālr. +37126085158Tālr. +371 67331634 |

1. **PAKALPOJUMS**
	1. Iepirkuma priekšmets ir mācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšana un vadīšana pašvaldības piesaistītajiem sociālajiem mentoriem, kuri iesaistīti personu ar garīga rakstura traucējumiem (turpmāk – GRT), kuras saņem valsts ilgstošas sociālās aprūpes pakalpojumu (turpmāk – VSAC) un pāriet uz dzīvi sabiedrībā, sagatavošanas procesā (turpmāk – Iepirkuma priekšmets).
	2. Iepirkuma līguma priekšmeta CPV kods: 80510000-2 (Speciālistu mācību pakalpojumi).
	3. Pakalpojuma sniegšanas vieta – Kurzemes plānošanas reģiona teritorija.
	4. Pakalpojuma sniegšanas laiks – laika periodā no 2022. gada septembra līdz 2022. gada 31. oktobrim. Par konkrētiem mācību datumiem Pakalpojuma sniedzējs vienojas ar Pasūtītāju.
	5. Mērķa grupa – pašvaldības piesaistītie sociālie mentori, kuri iesaistīti sagatavošanas procesā.
	6. Detalizētāka informācija par iepirkuma priekšmetu iekļauta tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	7. Iepirkuma priekšmets tiek finansēts no ESF projekta “Kurzeme visiem” līdzekļiem (projekta Nr.9.2.2.1./15/I/004).
	8. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
2. **Prasības pretendentam**
	1. Pretendentam mācību organizēšanai, vadīšanai un izdales materiālu izstrādei ir jāpiesaista vismaz divi speciālisti no minētajiem speciālistiem:
		1. sociālais darbinieks, kuram ir augstākā izglītība sociālajā darbā vai karitatīvajā sociālajā darbā, kā arī pieredze darbā ar personām ar garīga rakstura traucējumiem;

vai

* + 1. psihologs, kurš ir reģistrēts psihologu reģistrā un kuram ir pieredze darbā ar personām ar garīga rakstura traucējumiem, kā arī pieredze mācību vadīšanā pieaugušajiem;

vai

* + 1. praktizējošs supervizors, kuram ir iegūts supervizoru sertifikāts un pieredze darbā ar personām ar garīga rakstura traucējumiem vai pieredze mācību vadīšanā pieaugušajiem;
	1. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
1. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K 1** | *Cena par vienu mācību grupu* | **30** | **Piedāvājums ar zemāko cenu iegūst maksimālo punktu skaitu (30 punktus), pārējo pretendentu punktu skaits matemātiski tiek aprēķināts pēc formulas:****K 1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 30 punkti.** |
| **K 2** | *Pretendenta prezentācija* | **30** |  |
|  |  | **30** | Prezentācija atbilst iesniegtajam piedāvājumam, paskaidro to, tā pilnībā atklāj pretendenta izpratni par tehniskajā specifikācijā un pretendenta iesniegtajā piedāvājumā definēto mācību tēmu, mērķi, mērķauditoriju, mācību metožu izmantošanā. Tiek skaidri un saprotami raksturoti veicamie uzdevumi un sagaidāmie rezultāti.Pretendents plāno izvēlēties interaktīvas mācību metodes, kas vērstas uz komandas sadarbības veicināšanu. Pretendents/ piesaistītie speciālisti skaidri un saprotami atbild uz pasūtītāja uzdotajiem jautājumiem, radot tiem pārliecību par pilnīgu tēmas, mācību mērķa un mērķauditorijas izpratni un spēju sniegt kvalitatīvu pakalpojumu.  |
|  |  | **15** | Prezentācija atbilst iesniegtajam piedāvājumam, paskaidro to, atklāj pretendenta izpratni par tehniskajā specifikācijā un pretendenta iesniegtajā piedāvājumā definēto mācību mērķi, mērķauditoriju, mācību metodes. No sniegtās prezentācijas ir secināms, ka pretendents tikai daļēji izprot mācību mērķi.Pretendents/piesaistītie speciālisti skaidri un saprotami atbild uz pasūtītāja uzdotajiem jautājumiem, izskaidrojot prezentācijā sniegto informāciju, taču radot tiem priekšstatu, ka kvalitatīva pakalpojuma rezultāta saņemšanā būs nepieciešama būtiska Pasūtītāja iesaiste un kompetence.  |
|  |  | **5** | Prezentācija atbilst iesniegtajam piedāvājumam, paskaidro to. Prezentācija un piedāvājums, norāda uz to, ka pretendenta izpratne par tehniskajā specifikācijā definēto mācību tēmu, mērķi un mērķauditoriju ir virspusēja. Norādītas tradicionālas mācību metodes. Ir tikai vispārīga vīzija. Pretendents/piesaistītie speciālisti sniedz daļējas atbildes uz pasūtītāja uzdotajiem jautājumiem, demonstrē zināšanu trūkumu par tēmu.  |

* 1. **Par saimnieciski visizdevīgāko piedāvājumu Pasūtītājs atzīs piedāvājumu, kurš, apkopojot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K 1 kritērijā iegūtie punkti + K 2 kritērijā iegūtie punkti.*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K 2.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2022. gada 28. jūlija pulksten 15.00,** nosūtot aizpildītu piedāvājuma formu (2. pielikums) un piedāvājumu uz kontaktpersonas e-pastu.
	2. Pretendents piedāvājumā iekļauj:
		1. Pieteikums (saskaņā ar tirgus izpētes noteikumu 2.pielikumu);
		2. Piedāvāto speciālistu kvalifikācijas un pieredzes aprakstu, kvalifikāciju apliecinošu dokumentu kopijas (skenēti dokumentu oriģināli) un pieredzi apliecinošu (piemēram, darba devēja atsauksme, pasūtītāja atsauksme vai cits dokuments) dokumentu kopijas (skenēti dokumentu oriģināli), kā arī speciālistu piekrišanu piedalīties iepirkuma līguma izpildē, ja ar pretendentu šāds līgums tiks noslēgts;
		3. Mācību organizēšanas un vadīšanas piedāvājumu, kurā aprakstīts kā pretendents plāno izpildīt Tehniskajā specifikācijā noteiktos uzdevumus un aprakstītas mācībās izmantotās metodes un mācību norises vīzija.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K 2 izvērtēšanai ir paredzēta pretendenta klātienes prezentācija, kurā pretendents un tā piesaistītais speciālists vai speciālisti pasūtītāja pārstāvjiem prezentēs mācību procesa norises vīziju un izmantojamās metodes. Prezentācijas laikā pasūtītāja pārstāvji nepieciešamības gadījumā uzdos pretendentam jautājumus par tā piedāvājumu un prezentāciju. Pasūtītājs par prezentācijas laiku un vietu paziņos pretendentam vismaz trīs darba dienas iepriekš. Pretendentam prezentācija latviešu valodā elektroniskā veidā jāiesniedz pasūtītājam prezentācijas dienā.
		3. Pasūtītājam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus, kā arī uzaicināt viņus uz sarunām.
		5. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi tehniski vai finansiāli ir potenciāli visizdevīgākie. Pasūtītājs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		6. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		7. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu.

**5.2. Lēmuma pieņemšana un paziņošana**

Triju darbdienu laikā pēc lēmuma pieņemšanas pasūtītājs informē visus pretendentus par tirgus izpētes rezultātiem.

**5.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Pasūtītājs un pretendents sarunās nav vienojušies par citiem noteikumiem:
			1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
			2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
			3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties noteiktā termiņā par izmaksu apmēru, Pasūtītājam ir tiesības nepieņemt attiecīgos pakalpojumus un neveikt to apmaksu.
			4. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

1. **Iepirkuma pasūtītājs un pasūtījuma pamats**
	1. **Pasūtītājs:** Kurzemes plānošanas reģions
	2. **Pasūtījuma pamats:** 2015. gada 16. jūnija “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk - MK313) un projekta “Kurzeme visiem” ieviešana.
2. **Iepirkuma priekšmets:** mācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšana un vadīšana sociālajiem mentoriem, kuri iesaistīti personu ar GRT, kuras saņem VSAC pakalpojumu un pāriet uz dzīvi sabiedrībā, sagatavošanas procesā.
3. **Mērķis:** Izvērtējot projekta “Kurzeme visiem” ieviešanas gaitu un iepriekšējo mācību pieredzi, šīs mācības mērķis ir veikt vispārīgu sagatavošanas procesā iesaistīto speciālistu apmācību, lai pilnveidotu speciālistu kompetences un nodrošinātu nepieciešamo atbalstu personām ar GRT pārejas procesā uz dzīvi sabiedrībā.
4. **Mērķauditorija:** pašvaldības piesaistītie sociālie mentori, kuri tiks piesaistīti personu ar GRT sagatavošanas procesā
5. **Dalībnieku skaits:** Viena mācību grupa, ne vairāk kā 10 dalībnieki.
6. **Vienas grupas mācību ilgums:** 16 akadēmiskās stundas.
7. **Nepieciešamie ne mazāk kā divi speciālisti:** psihologs vai sociālais darbinieks, vai supervizors, lai nodrošinātu mācību organizēšanu, vadīšanu un izdales materiālu izstrādi.
8. Mācībām jābūt piemērotām speciālistiem ar un bez priekšzināšanām sociālajā darbā (neatkarīgi no viņu pieredzes un iepriekšējās izglītības vai kvalifikācijas).
9. **Informācija par pakalpojuma sniegšanu**
	1. organizējot mācības, jāņem vērā, ka:
10. Tiek plānots, ka kopumā ne vairāk kā 16 personas ar GRT pāries no VSAC uz dzīvi sabiedrībā Dzeldā, Nīkrāces pagastā, Kuldīgas novadā.
11. sagatavošanas procesa īstenošanas laikā, jāņem vērā  personas  ar GRT vēlmes un  tiesības pašai pieņemt apzinātus lēmumus un veikt atbilstošas darbības sagatavošanas procesa uzsākšanai, turpināšanai un/vai pārtraukšanai/pabeigšanai.
	1. personu ar GRT sagatavošanas pārejai uz dzīvi sabiedrībā iesaistīto sociālo mentoru uzdevumi un pienākumi:
		1. **sociālā mentora pamatuzdevums** ir sniegt atbalstu personai ar GRT, kura saņem pakalpojumu VSAC, viņa pārejas posmā no institūcijas uz dzīvi sabiedrībā:
12. veidojot personas ar GRT izpratni par dzīvi sabiedrībā;
13. palīdzot apgūt ikdienai nepieciešamās prasmes reālā sabiedrības vidē,
14. rosinot attīstīt un radīt jaunas iemaņas;
15. sniedzot atbalstu ikdienas situāciju risināšanā, kā resursus izmantojot savas zināšanas un vidē pieejamos resursus;
16. veicot situācijas apzināšanu un sniedzot iespējamo risinājumu,
17. sadarbojoties ar pašu personu ar GRT un/vai tās ģimeni un sociālo dienestu speciālistiem;
18. veidojot un paplašinot sociālā atbalsta tīklu;
19. sniedzot atbalstu saskarsmē ar fiziskām un juridiskām personām.
	* 1. **sociālā mentora pienākumi:**
20. veicināt klienta spēju orientēties apkārtējā vidē;
21. sadarboties ar pašvaldības un VSAC sociālā darba speciālistiem, kuri iesaistīti personas ar GRT sagatavošanas procesā pārejai uz dzīvi sabiedrībā;
22. atbalstīt personu ar GRT individuālā atbalsta plānā noteikto uzdevumu izpildē;
23. veicināt personas ar GRT sociālo prasmju apguvi, pilnveidi un uzturēšanu;
24. veicināt personas ar GRT interesi, vēlmi un gribu dzīvot patstāvīgi un pilnvērtīgi;
25. veicināt personas ar GRT līdzdarbību sociālo pakalpojumu izvēlē un saņemšanā;
26. veicināt personas ar GRT iesaisti nodarbinātības un/vai izglītības un/vai brīvā laika pavadīšanas jautājumu risināšanā;
27. veicināt Personas saskarsmi ar apkārtējiem cilvēkiem, paplašinot neformālā atbalsta loku.
28. **Darba uzdevums:**
	1. organizēt un vadīt mācības “Pilngadīgu personu ar garīga rakstura traucējumiem sagatavošana pārejai uz dzīvi sabiedrībā”, ietverot vismaz šādas tēmas:
		1. deinstitucionalizācijas procesa pamatprincipi;
		2. starpprofesionālā sadarbība;
		3. sabiedrībā balstīti sociālie pakalpojumi pilngadīgām personām ar garīga rakstura traucējumiem;
		4. seksualitāte, reproduktīvā veselība un drošība;
		5. atbalsta sniegšana patstāvīgas dzīves prasmju apgūšanai (par metodēm, ar kurām par norādītajām jomām var atbalstīt/iemācīt personas ar GRT).
	2. veicināt apmācību dalībnieku, katras konkrētās personas ar GRT pārejā uz dzīvi sabiedrībā iesaistīto speciālistu, profesionālās un sadarbības prasmes;
	3. strukturēt sagatavošanas procesa īstenošanas gaitu, piemēram, vienojoties par:
		1. iesaistītām pusēm;
		2. sadarbības principiem un atbildību robežām;
		3. specifiskām rīcībām sagatavošanas procesā;
		4. definēto rīcību secību un to iespējamiem uzsākšanas laikiem.
	4. mācību sadalījums – 40% teorija un 60% praktiskais darbs grupā.
	5. organizēt klātienes mācību norisi, ievērojot aktuālās epidemioloģiskās situācijas noteikumus valstī. Ja tiek noteikti ārēji ierobežojumi, kas liedz izpildīt šo prasību, jānodrošina mācības attālināti, izmantojot video saziņas platformu (piemēram, Zoom, MS teams utml.), par ko iepriekš vienojas ar Pasūtītāju, un nepieciešamības gadījumā iegādājas atbilstošas licences.
	6. klātienes mācību norisei nodrošināt tehnisko aprīkojumu un vismaz 1 kafijas pauzi (vismaz kafija/tēja, ūdens, 2 sāļās un 2 saldās uzkodas katram dalībniekam) katrā mācību dienā, ja netiek noteikti ārēji ierobežojumi, kas liedz izpildīt šo prasību.
	7. nodrošināt mācību dalībnieku informēšanu par mācību dalībnieku fotografēšanu/ filmēšanu atbilstoši Vispārīgai datu aizsardzības regulai.
	8. sagatavot un izsniegt mācību dalībniekiem apliecinājumu/apliecību par dalību mācībās. Apliecību par dalību mācībās var izsniegt, ja dalībnieks ir piedalījies 90% mācību laika.
	9. sagatavot un iesniegt mācību dalībnieku sarakstu, dalībnieku apmierinātības aptaujas anketas Pasūtītājam.
29. **Darba izpildes posmi un nodevumi:**
	1. mācību norises apraksta un darba materiāla uzmetuma sagatavošana un iesniegšana Pasūtītājam – ne vēlāk kā 10 (desmit) darba dienu laikā no līguma noslēgšanas dienas. Ja rodas nepieciešamība precizēt iesniegto nodevumu atbilstoši Pasūtītāja norādēm, tas tiek izdarīts ne vēlāk kā 5 (piecu) darba dienu laikā no norādījumu saņemšanas dienas.
	2. mācību norises apraksta un izdales materiāla iesniegšana Pasūtītājam – ne vēlāk kā 5 (piecu) darba dienas pirms apmācību uzsākšanas dienas.
30. pielikums

**PIETEIKUMS TIRGUS IZPĒTEI**

*Mācību organizēšanas un vadīšanas pakalpojums*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt mācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšanu un vadīšanu.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu mācību „Pilngadīgu personu ar garīga rakstura traucējumiem sagatavošana pārejai uz dzīvi sabiedrībā” organizēšanu un vadīšanu.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Vienas grupas apmācība klātienē |  |  |
| Vienas grupas apmācība attālināti |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)